kardosdrur/scandi-wiki huggingface dataset:
Marianne Søndergaard Madsen

Marianne Søndergaard Madsen (født 15. september 1974) er en dansk skuespiller.

Marianne Søndergaard Madsen er uddannet på Teaterstudio i Århus i 1999.

Tv-serier 
 Skjulte spor (2000-03)

Film 
 Monas verden (2001)

Eksterne henvisninger 
 

Skuespillere fra Danmark
Mikhail Tjekhov

Mikhaíl Aleksándrovitj Tjékhov (, ; født 29. august 1891 i Sankt Petersborg, død 30. september 1955 i Beverly Hills) var en russisk skuespiller, sceneinstruktør og teaterpædagog. Han var nevø til forfatteren Anton Tjekhov.

Mikhail Tjekhov var elev af den russiske sceneinstruktør og teaterpædagog Konstantin Stanislavskij, men udviklede sin egen tilgang til skuespilkunsten, der i højere grad trak på skuespillerens fantasi, i modsætning til Stanislavskijs, hvor skuespilleren trak på egne oplevelser og erindringer.

Værker udgivet på dansk 
 Til skuespilleren, forlaget Drama, 1997 ()

Eksterne henvisninger 

 

Skuespillere fra Rusland
Teater
Personer fra Sankt Petersborg
Russere i 1900-tallet
Bevægelsen for socialisme

Bevægelsen for Socialisme (Movimiento al Socialismo eller blot MAS) er det største parti i Bolivia. Det følger en venstreorienteret, socialistisk og marxistisk politik. Partiet er Bolivias regeringsparti.

Partiet kom ti magten i Bolivia under Evo Morales, der var præsident for Bolivia fra 2006 til 2019. Bolivais nuværende præsident Luis Arce repræsenterer MAS.

Bevægelsen For Socialisme har bl.a. nationaliseret olie- og gasindustrien. De har også meldt Bolivia ud af WTO og Verdensbanken, da de mener at det står i vejen for sociale reformer.

International arbejde 
Bevægelsen for Socialisme samarbejder med andre socialistiske, kommunistiske og socialdemokratiske partier i Sydamerika.

Politiske partier i Bolivia
Socialistiske partier
Etableret i 1997
Johann Gottlieb Naumann

Johann Gottlieb Naumann (født 17. april 1741 i Blasewitz ved Dresden, død 23. oktober 1801 i Dresden) var en tysk komponist, dirigent og kapelmester der under et kort ophold i København 1785/86 komponerede en opera Orfeus og Eurydike, "Danmarks første storopera".

Naumann var elev af
Dresdner Kreuzschule og studerede musik nærmest
som autodidakt navnlig på flerårige rejser
i Italien. 1764 blev han sachsisk
"Hofkirke-komponist". Under senere ophold i Italien skrev
Naumann italienske operaer for scenerne i Palermo,
Venedig og Padua og derimellem også for
operaen i Dresden, hvor han 1776 blev kapelmester.

1777 var Naumann i Stockholm for at
omordne kapellet der, og under et nyt
ophold i Stockholm (1782) fremførte han en af sine
kendteste operaer Gora og derefter operaen Gustav Vasa.

1786 opførtes i København Orfeus og Eurydike, som Naumann havde skrevet på
opfordring herfra, hvor han var indkaldt for at
reformere kapellet, og som han selv indstuderede. I København gjorde man sig megen umage for at vinde ham for Danmark, men alt hvad
man opnåede var, at han ligesom for Stockholms vedkommende
påtog sig at omordne kapellet, i hvilket øjemed han opholdt
sig her fra juni 1785 til april 1786 og komponerede operaen,
hvortil Charlotte Biehl havde forfattet
teksten med benyttelse af et tysk operadigt af hofråd
von Lindemann(?), som Naumann tidligere havde haft til hensigt at komponere.
Orpheus og Eurydice opførtes første gang under komponistens
ledelse 31. januar 1786 og vandt meget bifald. Et klaverudtog af
denne opera med dansk og tysk tekst blev 1787 udgivet i Kiel af
professor Carl Friedrich Cramer. Musikken til Cora, opført i København 1788,
udkom her i et af Kunzen udarbejdet forkortet klaverudtog.

I alt har Naumann skrevet 23 operaer (i melodiøs
italiensk stil uden synderlig dramatisk kraft eller
lidenskab) og endvidere en del kirkemusik,
deriblandt Klopstocks Vater unser, symfonier,
sonater og sange.

Note

Kilde 
 Kontorchef W. Behrend i Salmonsen (Salmonsens Konversationsleksikon, 2. udgave, bd. 17, s. 725)

Eksterne henvisninger 

 En lidt udførligere biografi i DBL af musikhistoriker Vilhelm Carl Ravn, hvoraf lidt om Naumanns ophold i København er indsat her.
 
 En side om Naumann fra Dresden-Blasewitz.de

Operakomponister fra Tyskland
Kongelige kapelmusici fra Danmark
Personer fra Dresden
Personer i Dansk Biografisk Leksikon
Tyskere i 1700-tallet
To af fem-kode

Inden for telekommunikation er en to af fem-kode en m af n-kode som giver nøjagtig ti mulige kombinationer, og den er derfor en populær løsning når man vil repræsentere decimale cifre ved hjælp af fem bit. Der findes flere måder at tildele vægte til de enkelte bit på, sådan at summen af de satte bit giver den ønskede værdi, dog med særbehandling af cifferet 0.

I henhold til den amerikanske standard 1037C kræves følgende:
 hvert decimale ciffer repræsenteres af et binært tal på fem bit, hvoraf to bit er af den ene slags ("en"), og tre bit er af den anden slags ("nul"), og
 de vægte der tildeles bittene, er som regel 0-1-2-3-6, hvor tallet nul dog indkodes som binært 01100; strengt taget er vægtene 0-1-2-3-6 bare en huskeregel.

Vægtene giver en entydig kodning af otte af cifrene, men der er to mulige måder at kode 3 på: 0+3 eller 10010 og 1+2 eller 01100. Den første at disse bruges til cifferet 3, mens den anden bruges til at repræsentere 0, som ellers ikke kan indkodes.

I datamaterne IBM 7070, IBM 7072 og IBM 7074 brugte man en to af fem-kode til at repræsentere decimale cifre i et maskinord. Bittene blev nummereret som 0-1-2-3-4, men indkodningen svarede til vægtene 0-1-2-3-6. Hvert maskinord havde desuden et fortegnsflag, som brugte en to ud af tre-kode, med værdierne A (for alfanumerisk), - minus eller + plus. Disse tre bit kunne kopieres ind i et ciffer i positionerne 0-3-4.

USA's postvæsen bruger en stregkode til at repræsentere 9-cifrede postnumre, som kan læses af sorteringsmaskiner. Her betyder høje streger "en" og lave streger "nul". Bittene bruger vægtene 7-4-2-1-0, og cifferet 0 kodes særskilt ved hjælp af 7+4-kombinationen (11000), som ellers ville give det meningsløse ciffer 11. Denne indkodning brugtes også tidligere i nordamerikansk telefoni.

Tabellen nedenfor viser hvordan de decimale cifre fra 0 til 9 repræsenteres i forskellige to af fem-koder:

Kilde 

Datalogi
Afghanistans hær

Afghanistan's hær eller (pashtu:) ‏د افغانستان ملياردو, (persisk:) ‏اردوی ملی افغانستان, Afghan National Army (ANA) er et værn i Militæret i Afghanistan (اردوی ملی افغانستان).

Hæren er under optræning (pr. 2017), af koalitionstyrkerne som deltager i Operation Resolute Support, med det mål at blive i stand til selv at sørge for landets sikkerhed.

Historie 
Afghanistans hær blev officielt etableret i 1880'erne da landet blev styret af Emir Abdur Rahman Khan.

Hæren var under optræning af International Security Assistance Force indtil d. 28. december 2014 med det mål at blive i stand til selv at sørge for landets sikkerhed.

referencer

Se også 
 Chinese (militærbase)

Hære
Hær
Kuppet

Kuppet er en prisvindende dansk kortfilm fra 2000 instrueret af Dennis Holck Petersen og Frederik Meldal Nørgaard.

Handling 

I en bil ved en jernbaneoverskæring sidder fire mænd og venter på at toget skal passere. Stemningen i bilen er anspændt. Den ene af mændene på bagsædet pudser sin ring. Føreren smiler nervøst og drejer på skiven til sit dykkerur. Manden på passagersædet ved siden af føreren bevæger nervøst sine læber. Toget er langt og bliver ved med at passere. "Det er da fucking utroligt," siger føreren af bilen. "Det var dét, jeg sagde: Vi skulle have taget Grenåvej," svarer manden med ringen. "Åh for satan," siger manden ved siden af føreren. De tænder for radioen og ruller sidevinduet ned. Foran dem bliver toget ved og ved. En bil kører op ved siden af dem. Toget fortsætter. Nervøsiteten stiger. Endelig er toget forbi, og mændene finder pistoler frem, trækker nylonstrømper over hovedet og speeder op.

Medvirkende 
 Frederik Meldal Nørgaard som Sonny
 Anders Brink Madsen som Richael
 Henrik Vestergaard som Patrik
 Steen Bondrop som Steen 
 Kristian From som Manden i bilen

Priser 
 2001 – European Film Awards – Bedste europæiske kortfilm – nominering
 2001 – Cinema Jove – Valencia International Film Festival – Special mention
 2001 – Flanders International Film Festival – Prix UIP Ghent
 2000 – Nordisk Panorama, Bergen – Canal+prisen
 2000 – Close-Up – Bedste kortfilm

Eksterne henvisninger 
 

Kortfilm fra Danmark
Danske film fra 2000
Supply-klassen

Supply-klassen (også benævnt Gunnar Thorson-klassen) er Søværnets største miljøskibe og består af to skibe.

Miljøskibene hørte oprindeligt under miljøministeriet, men blev overført til Søværnet i 1996 i forbindelse med forsvarsforliget 1995-1999. Olieforureninger er meget omkostningstunge og er både mandskabs- og ressourcekrævende så snart olien rammer land. Derfor vil man altid prøve først at bekæmpe forureningen til søs.

Supply-klassens hovedopgave er at bekæmpe olieforurening i de indre danske farvande samt Nord- og Østersøen. Denne opgave løses ved hjælp af flydespærringer og derefter opsamlingsudstyr. Skibene har kapacitet til 311,3 m³ opsamlet olie. Hvis dette ikke er nok, kan olien overføres til en af Søværnets tre miljøpramme. Enhederne har meget begrænset kapacitet til bekæmpelse af kemikalieudslip og er ligeledes begrænsede i bekæmpelsen af olieforurening i et gasfyldt havområde, idet de ikke kan gøres gastætte. Skibene kan derfor ikke opnå en tidssvarende civil godkendelse for olieforureningsbekæmpelsesskibe, men var dog godkendt efter de regler som var gældende da de blev bygget.

Miljøudstyr 
 Flydespærringer:
 3× 200 m Ro-Boom Ocean
 5× Expandi

 Opsamlingsudstyr:
 Bælteskimmer
 Terminator
 Destroil 250
 Ro-Sweep
 Grappe 3 tons (Kun Gunnar Thorson)

Se også 
 MHV 900-klassen
 Miljø-klassen
 Seatruck-klassen

Eksterne henvisninger 

 Folketinget: Notat om miljøskibenes levetid
 Flådens historie: Supply klassen
 Forsvaret: Skibene i 1. Eskadre
 Forsvaret: Forsvarsforlig 1995-1999 

Søværnet
Miljøskibe
Töfsingdalen Nationalpark

Töfsingdalens nationalpark er en nationalpark i Idre , Älvdalens kommun, Dalarnas län i Sverige. Nationalparken ligger i et svært tilgængeligt område, med to klipperige bjergrygge, der når op i 892 meters højde.

Eksterne henvisninger 
 Naturvårdsverket – Töfsingdalen

Nationalparker i Sverige
Dalarnas län
SC Bastia

Sporting Club de Bastia (normalt bare kendt som SC Bastia) er en fransk fodboldklub fra Bastia på øen Korsika. Klubben spiller i den bedste række,Ligue 1 , efter i 2014  at være rykket op fra Ligue 2. Klubben blev stiftet i 1905 og spiller sine hjemmekampe på Stade Armand Cesari. Dens største triumf var sejren i pokalturneringen Coupe de France i 1981.

Historie 
SC Bastia blev stiftet i 1905, og har sidenhen i flere omgange markeret sig i toppen af fransk fodbold med pæne resultater. I 1978 nåede klubben finalen i UEFA Cuppen, der dog blev tabt til hollandske PSV Eindhoven, og tre år efter vandt man sin hidtil største titel, da man efter finalesejr over AS Saint-Étienne sikrede sig pokaltitlen, Coupe de France. I 1997 vandt man desuden UEFA Intertoto Cup.

Titler 
 Coupe de France (1): 1981

 UEFA Intertoto Cup (1): 1997

Kendte spillere 
  Pascal Chimbonda 
  Christian Karembeu
  Alexandre Song 
  Roger Milla
  Michael Essien

Danske spillere 
  Dan Petersen 
 Oliver Pedersen
  Jesper Hansen
 Patrick Vestergaard

Eksterne henvisninger 

 Klubbens officielle hjemmeside 
 Spiritu-Turchinu

Bastia, SC
Etableret i 1905
Sport på Korsika
Star Wars: The Old Republic

Star Wars: The Old Republic', forkortet SW:TOR, er et MMORPG baseret på Star Wars universet, og er udvikling af Bioware og LucasArts. Spillet foregår i Old Repulic æraen og er en spin-off af KotOR-spillene. 

Spillet blev annonceret den 21. oktober 2008, ved et arrangement kun for særligt inviterede. Og blev udgivet d. 20 december 2011.

Spillet's handling tager sted tusinde af år før filmen og Darth Vader. 

The Old Republic er udgivet til Microsoft Windows; en Mac OS X version bliver muligvis  udgivet, men det er ikke officielt. Det er meddelt at man overvejer at udgive spillet til andre konsoller. 

En flere romaner baseret på spillet er blevet udgivet.

Gameplay 
Spillere spiller en ud af to hovedfraktioner -  "The Galactic Republic" eller "The Sith Empire". Selvom hver fraktion ledes af enten godsindet eller ondskabsfuld leder, understreges det, at et enkelt spiller kan have følger sin egen vej på den lys / mørke spektrum. Et af spillets centrale fokus er at skelne mellem spillerens fraktion og moral. For eksempel kan et medlem med tilknytning til den Galaktiske Republik hører til den mørke side, mens du forsøger at nå deres egne mål, som kan være ujævn, eller ligefrem uens fra Republikken vision.

Karakter fremskridt sker ved en kombination af gennemførelsen af missioner, udforskning, og at besejre fjender.Nye evner, låses op når man stiger et level og skal derefter læres af en træner og kan læres i spillet på et væld af steder. Heltemodige missioner findes, der kræver samarbejde med flere spillere til at fuldføre mål og kan gentages normalt på en daglig basis, disse missioner hedder "Heroics" i spillet.

Mens hver klasse i The Old Republic favoriserer en bestemt spillestil (lave skade tæt på eller langt fra, Ranged / melee Dps. Heale din allierede, Healing eller tage skade for din allierede, tanking ), tilpasning kombineret med en ledsagende karakterer giver mulighed for en klasse til at være i stand til at tackle mange forskellige situationer, med eller uden støtte fra andre spillere, og uden at kræve andre specifikke klasser med henblik på at komme videre.

Spillernes valg åbner eller lukker permanent historier og påvirker spillernes ledsagere.

Udvidelsespakker

Referencer

Eksterne henvisninger 
 
 Officiel hjemmeside 

MMORPG
Windows-spil
Seatruck-klassen

Seatruck-klassen (også kaldt Mette-Miljø-klassen) er Søværnets primære udrykningsenheder ved miljøuheld og ligger således på 1 times varsel 365 dage om året.

Skibsklassen består af to enheder og har ligesom den større Supply-klasse som primær opgave at opsamle olie fra de indre danske farvande ved hjælp af mekanisk udstyr. Klassen har en opsamlingskapacitet på 63,8 m3. Hvis opsamling af en eller anden årsag ikke er mulig har skibene mulighed for at dispergere olien, dette kræver dog en tilladelse fra Miljøministeren. Disse enheder er, i modsætning til Supply-klassen, godkendte til bekæmpelse af olieforurening i gasfyldt havområde. På grund af evnen til at arbejde i gasfyldte områder kan Seatruck-klassen opretholde civile krav til olieforureningsbekæmpelsesskibe.

Indtil 1996 hørte klassen under miljøministeriet, men i forbindelse med forsvarsforliget 1995-1999 blev skibene overført til Søværnet. Alderen er ved at sætte deres præg på skibene og de anses i dag som operativt forældede.

Data 
 Flydespærringer:
 2× 200 m Ro-Boom Ocean

 Opsamlingsudstyr:
 Komara skimmer
 Destroil 250
 Ro-Sweep
 Grappe 400 kg

Referencer, kilder og eksterne links 

 Folketinget: Notat om miljøskibenes levetid
 Flådens historie: Seatruck-klassen
 Forsvaret: Seatruck-klassen
 Forsvarsministeriet: Forsvarsforlig 1995-1999 
 Forsvarsministeriet: Bilag til Forsvarskommissionen 2008

Søværnet
Miljøskibe
Montpellier HSC

Montpellier Hérault Sport Club (normalt bare kendt som Montpellier HSC) er en fransk fodboldklub fra Montpellier i Languedoc-Roussillon-regionen. Klubben spiller i . Den blev stiftet under sit nuværende navn i 1974, efter tidligere at have været kendt som SO Montpellier. Holdet spiller sine hjemmekampe på Stade de la Mosson, og dens største triumfer er sejrene i pokalturneringen Coupe de France i henholdsvis 1929 og 1990.

Historie 
Montpellier HSC blev stiftet i 1974, som en videreførelse af klubben SO Montpellier. Holdet vandt mesterskabet i 2011/2012, dette var deres første mesterskab i klubbens Historie, de har udover mesterskabet vundet to gange, i 1929 og 1990 vundet pokalturneringen Coupe de France. I 1992 vandt man desuden landets Liga Cup, Coupe de la Ligue. I 1999 markerede Montpellier sig på den internationale scene da man vandt UEFA Intertoto Cup.

Titler 
 Ligue 1 (1): 2012.

 Coupe de France (2): 1929 og 1990

 Coupe de la Ligue (1): 1992

 UEFA Intertoto Cup (1): 1999

Kendte spillere 
  Laurent Blanc 
  Jacques Santini
  Eric Cantona 
  Roger Milla
  Carlos Valderrama
  Olivier Giroud

Danske spillere 
 Ingen

Eksterne henvisninger 
Klubbens officielle hjemmeside

Fodboldklubber i Frankrig
Etableret i 1974
HSC
Fulufjället Nationalpark

Fulufjällets Nationalpark er en af Sveriges nationalparker og ligger i Särna församling i Älvdalens kommun i den nordvestlige del af Dalarna, op til grænsen af Trysil kommune i Norge.

Ved Fulufjället findes Sveriges højeste vandfald Njupeskär som er 93 m højt. De højeste punkter, Storhön (1.039 moh) og Brattfjället (1042 moh), ligger på en højslette på godt 900 meters højde.

Se også 
 Fulufjellet Nationalpark i Hedmark fylke, Norge

Nationalparker i Sverige
Dalarna
Stade de l'Aube

Stade de l'Aube er et fodboldstadion i Troyes i Champagne-Ardenne-regionen af Frankrig. Stadionet er hjemmebane for Championnat National-klubben Troyes AC, og blev indviet i 1924. Det har plads til 21.877 tilskuere.

Eksterne henvisninger 
 Stadionprofil

 

Fodboldstadioner i Frankrig
Troyes
Etableret i 1924
Himmerland (film)

Himmerland er en dansk film fra 2008, med instruktion og manuskript af James Barclay, der også selv spiller hovedrollen.

Handling 
Amerikaneren Sean forlader Danmark med to lig og et knust hjerte i sit kølvand. Tre måneder efter vender han tilbage til Himmerland. En dansk udørk, hvor sneen ligger tykt. Hans tidligere svoger Thomas får ham lokket til at bryde ind hos en rigmand og stjæle et pengeskab, der efter sigende indeholder mange penge. Men hvorfor har Thomas så desperat brug for penge? I løbet af natten efter indbruddet samles alle trådene i en forladt fabriksbygning.

Medvirkende

Eksterne henvisninger 
 

Danske film fra 2008
Dramafilm fra Danmark
Dansksprogede film
Stade Chaban Delmas

Stade Chaban Delmas (tidligere kendt som Parc Lescure) er et fodboldstadion i Bordeaux i Aquitaine-regionen af Frankrig. Stadionet er hjemmebane for Ligue 1-klubben Girondins Bordeaux, og blev indviet 12. juni 1938. Det har plads til 34.327 tilskuere, og har to gange været spillested under VM-slutrunder i fodbold.

Historie 
Stade Chaban Delmas blev bygget til VM i fodbold 1938 hvor det lagde græs til to kampe, en kvartfinale og turneringens bronzekamp. 60 år senere, i 1998, var Frankrig igen vært for VM, og her var stadionet spillested for hele seks kampe. Det drejede sig om fem gruppekampe og 1/8-finalen mellem Rumænien og Kroatien, som kroaterne vandt 1-0.

Udover fodbold har Stade Chaban Delmas ligeledes to gange lagt græs til kampe ved VM i rugby. Det skete i henholdsvis 1999 og 2007. Indtil 2001 var stadionet kendt som Parc Lescure, men til minde om byens netop afdøde borgmester i næsten 50 år, Jacques Chaban-Delmas, omdøbte man stadion i 2001.

Eksterne henvisninger 
Stadionprofil

Fodboldstadioner i Frankrig
FC Girondins de Bordeaux
Bordeaux
Etableret i 1938
Stade de la Mosson

Stade de la Mosson (eller Stade de la Mosson Mondial 98) er et fodboldstadion i Montpellier i Languedoc-Roussillon -regionen af Frankrig. Stadionet er hjemmebane for Ligue 1-klubben Montpellier HSC, og blev indviet i 1972. Det har plads til 32.939 tilskuere, og alle pladser er siddepladser. I 1998 var det et af spillestederne under VM i fodbold.

Historie 
Stade de la Mosson blev indviet i 1972 og har lige siden været hjemmebane for Montpellier HSC. I 1997 gennemgik stadionet en større renovering, der gjorde det klar til at være vært for VM i 1998. Under turneringen var stadionet spillested for hele seks kampe. Det drejede sig om fem gruppekampe og 1/8-finalen mellem Tyskland og Mexico, som tyskerne vandt 2-1.

Stadionet har desuden flere gange været spillested for træningskampe og kvalifikationskampe for det franske landshold. Udover fodbold har Stade de la Mosson ligeledes én gang lagt græs til kampe ved VM i rugby. Det skete i 2007.

Eksterne henvisninger 

Stadionprofil

Fodboldstadioner i Frankrig
Montpellier
Etableret i 1972
Miljø-klassen

Miljø-klassen er de mindste miljøskibe i Søværnet i Danmark.

Klassens to enheder er designet til at operere på kyststrækninger, hvor hverken Seatruck-klassen eller Supply-klassen kan nå ind. De kan dog ikke nå ind på lige så lavt vand som Søværnets nyeste lægtvandsfartøj Miljø 103, som kun behøver 60 cm. vand under kølen. Skibene, der benævnes Y340 Miljø 101 og Y341 Miljø 102, indgik i flådens tal i 1996, da man i forbindelse med forsvarsforliget 1995-1999 besluttede at flytte miljøskibene fra Miljøministeriet til Søværnet.

Klassen har ikke nogen stor olieopsamlingskapacitet (0,4 m3) og er derfor afhængig af en af de større enheder eller en miljøpram i umiddelbar nærhed for at kunne udnyttes maksimalt.

Data 
 Flydespærringer:
 Ingen
 Opsamlingsudstyr:
 Minimax 10 siskovle

Se også 
 MHV 900-klassen
 Seatruck-klassen
 Supply-klassen

Referencer, kilder og eksterne links 

 Folketinget: Notat om miljøskibenes levetid
 Flådens historie: Miljø 101
 Forsvaret.dk: Miljø-klassen
 Forsvarsministeriet: Forsvarsforlig 1995-1999 

Søværnet
Miljøskibe
Aposiopese

Aposiopese betegner et retorisk virkemiddel, hvor en sætning afbrydes bevidst midt i en syntaktisk sammenhæng, så det overlades til modtageren med sin fantasi at afslutte den. Afbrydelsen vil ofte være et resultat af stærke følelser, som f.eks. angst eller eksaltation.

Et eksempel på sidstnævnte anvendes af Emil Aarestrup i et digt med titlen "Du! Du! Du Søde". Fra vers 13 og frem:

Jeg tørster efter
 Din Aandes Blomsterdrik,

Din Arms Omfavningskræfter,Din slangebygte Ryg,Din Tunges sagte Kys, Din Munds —

Aposiopesen kaldes også det uudsigeliges figur, og som det ses i ovenstående, vil det ikke-sagte ofte udgøres af en tankestreg. Udeladelsesprikker kan dog også anvendes.

I mere daglig brug kan en aposiopese opstå, når man fremfører en hvis-sætning med udeladelse af hovedsætningen, som f.eks.:

"Hvis du gør det, så..."

Referencer 

Retorik
Dead Man Walking (opera)

Dead Man Walking er den første opera af Jake Heggie med libretto af Terrence McNally. Libretto'en er baseret på bogen af sammen navn af Søster Helen Prejean. Operaen havde premiere 7. oktober 2000 i San Francisco.

Se også 
 Dead Man Walking – en film af samme navn.

Operaer på engelsk
Excelsior Mouscron

Excelsior Mouscron (flamsk: Excelsior Moeskroen) var en belgisk fodboldklub med hjemsted i Mouscron. Klubben spillede i en periode i den bedste belgiske række. Klubben gik imidlertid konkurs i 2009. Resterne af klubben fussionerede med RRC Péruwelz og dannede Royal Excel Mouscron.

Den danske fodboldspiller Marc Nygaard spillede i sæsonen 2002-03 for Excelsior Mouscron.

Fodboldklubber i Belgien
Etableret i 1964
Ophørt i 2009
Mouscron
Mantas

Jeff "Mantas" Dunn (født 16. februar 1965 i Los Angeles) er en britisk guitarist bedst kendt som en af stifterne af thrash/speed/black metal-bandet Venom, som han spillede guitar for i perioden 1979 – 1985 og igen 1989 – 2002. 

I 1986 forlod han Venom for at danne et band under sit eget navn, og indspillede med dem Winds of Change i 1988 og Zero Tolerance i 2004. 

I 1992 spillede han guitar for Warfare, et NWOBHM-band.
Pr. 2007 arbejder Mantas sammen med bandet Dryll.

Fodnoter

Eksterne henvisninger 
 Officiel hjemmeside for solobandet 

Heavy metal-musikere fra Storbritannien
Black metal-musikere
Guitarister fra Storbritannien
Tjek fødselsår